text: Gang i den på havnen i Horsens
  22 maj 2010 kl. 09.52
  Havnens Dag i Horsens byder i år på mange forskellige aktiviteter for både store og små. 
  Du kan eksempelvis komme helt tæt på krabber, fisk og søstjerner i "Fjord & Bælts" rørebassin 
  eller lege forsker for en dag i det mobile undervisningsrum med mikroskoper.
  ?Fjord & Bælt" vil til Havnens Dag give de besøgende en unik oplevelse, når vi dissekerer en haj og en sæl. 
  Børnene kan følge med på tæt hold og røre ved indvoldene. Det bliver garanteret en oplevelse udover det sædvanlige?, siger Lars Seidelin, naturformidler hos Fjord & Bælt.
  Du kan også møde AQUA Ferskvands Akvarium, der arrangerer Dyre-OL for børn.
  Kan du holde vejret lige så længe som en odder? Eller springe lige så langt som en frø?
  Er du til fart så danner Horsens Havn også rammen om Danmarks største racerbådsløb når F2 kører fra hele Europa - herunder verdens mesteren Johan Coenradi (NL). 
  På dagen vil det være muligt at prøve de mange hestekræfter og den store G-påvirkning man bliver udsat for ved disse løb idet Eventracing.dk er tilstede med en Twinseater.
  